Vladislav Ušenin

Vladislav Sergejevitš Ušenin (; s. 12. toukokuuta 1992 Magnitogorsk, Venäjä) on venäläinen jääkiekkoilja, joka pelaa VHL-joukkue Molot Permissä. Hän on pelipaikaltaan vasen laitahyökkääjä. Ušenin laukoo oikealta. Hän on pelannut lähes koko uransa yhdessä kaksoisveljensä Vjatšeslavin kanssa.

Ura 
Ušenin syntyi Permissä, kunnes vuonna 1997 hän siirtyi yhdessä kaksoisveljensä Vjatšeslavin kanssa Metallurg Magnitogorskiin, kun heidän isänsä Sergei Ušenin kutsuttiin valmentamaan seuran junioreihin. Veljesten varsinainen kasvattajaseura on Metallurg Magnitogorsk. He debytoivat seuran miesten kakkosjoukkueessa vain 16-vuotiaina kaudella 2008–2009 Venäjän kolmanneksi korkeimmalla sarjatasolla Pervaja Ligassa, jossa Ušeninit pelasivat neljä ottelua. Kaudeksi 2009–2010 he palasivat kotikaupunkiinsa ja siirtyivät samassa sarjassa pelaavan Oktan Permin joukkueeseen. Kaudella 2010–2011 Vladislav oli tehoilla 20+18=38 joukkueen toiseksi paras maalintekijä Sergei Abramovin kanssa sekä kolmanneksi paras pistemies.

Kaudella 2011–2012 Ušeninin veljekset debytoivat Venäjän toiseksi korkeimmalla sarjatasolla VHL-liigan Molot-Prikamje Permissä. Vladislav pelasi siellä 41 runkosarjaottelua tehopistein 6+12=18. Hän vahvisti kauden aikana myös Oktan Permiä Venäjän nuorten B-sarja MHL B:ssä, jossa Ušenin voitti mestaruuden. Kaudella 2012–2013 hän oli tehoilla 17+22=39 Molot-Prikamjen toiseksi paras pistemies Sergei Topolin jälkeen. Ušenin valittiin VHL:n joulukuun kuukauden hyökkääjäksi. Kaudella 2013–2014 hän oli tehoilla 15+15=30 joukkueen paras maalintekijä ja toiseksi paras pistemies Denis Kulikin jälkeen. Ušenin voitti myös Permin sisäisen tehotilaston lukemalla +11.

Ušeninit siirtyivät kaudeksi 2014–2015 vuoden mittaisilla sopimuksella KHL-seura Admiral Vladivostokiin. Veljekset tekivät KHL-debyyttinsä runkosarjan avauskierroksella 4. syyskuuta 2014 vieraissa Amur Habarovskia vastaan. Vjatšlav sai ottelussa jääaikaa 6.21 minuuttia. Hän keräsi teholukeman –1. KHL-uransa avausmaalin Ušenin teki 13. lokakuuta 2014 ylivoimalla vieraissa Ak Bars Kazan vastaan. Hän sai ottelussa myös syöttöpisteen veljensä Vjatšeslavin tekemään maaliin. Kaikkiaan Ušeninin toi 53 runkosarjaottelussa tehot 11+6=17.

Kesäkuussa 2015 Ušeninit Admiral Vladivostok kauppasi Ušeninit, puolustaja Pavel Volodinin, hyökkääjät Oleg Lin, Aleksei Byvaltsevin, Tom Wandellin ja Aleksandr Gorošanskin sekä hyökkääjä Jevgeni Gratševin ja Konstantin Sokolovin pelaajaoikeudet Amur Habarovskiin vaihdossa hyökkääjä Jevgeni Luginiin, Jevgeni Orloviin, Mihail Fisenkoon sekä vuosien 2016 ja 2017 ensimmäisen kierroksen varausvuoroihin. Kaudella 2015–2016 Vjatšeslav Ušenin oli tehoilla 14+11=25 Amurin paras pistemies ja maalintekijä. Kaudella 2016–2017 hän oli tehoilla 12+10=22 joukkueen toiseksi paras maalintekijä ja kolmanneksi paras pistemies. Huhtikuussa 2017 veljekset tekivät Amurin kanssa kaksivuotiset jatkosopimukset. Kaudella 2017–2018 Vladislav oli tehoilla 16+13=29 joukkueen toiseksi paras maalintekijä Aleksei Byvaltsevin jälkeen ja hän jakoi sisäisen pistepörssin kolmannen sijan Oleg Lin sekä veljensä Vjatšeslavin kanssa.

Kaudella 2019–2020 Ušenin teki KHL:n yhden kauden piste-ennätyksensä tehoilla 16+18=34, joilla hän oli Amurin paras pistemies ja maalintekijä. Ušenin teki KHL-uransa ensimmäisen kypärätempun 17. helmikuuta 2020 vieraissa Neftehimik Nižnekamskia vastaan. Kesäkuussa 2020 hän teki veljensä Vladislavin kanssa Amurin kanssa vuoden mittaiset jatkosopimukset. Kesken kauden 2020–2021, joulukuussa 2020 Ušeninit siirtyivät loppukauden kattavilla sopimuksilla Sibir Novosibirskiin.

Kaudeksi 2021–2022 Ušeninit palasivat vuoden mittaisilla sopimuksilla vuoden jälkeen KHL:ään palanneen Admiral Vladivostokin joukkueeseen. Hän oli tehoilla 5+11=16 joukkueen sisäisessä pistepörssissä kolmantena, kunnes KHL:n runkosarja päätettiin ennenaikaisesti helmikuussa 2022. Myös Admiralin kauden päätettyä veljekset siirtyivät loppukauden kattavalla sopimuksella SM-liigajoukkue Turun Palloseuraan. He jäivät lopulta kuitenkin kokoonpanon ulkopuolelle ja pelasivat pudotuspeleissä vain yhden ottelun. Ušeninit voittivat kauden päätteeksi SM-hopeaa.

Lokakuussa 2022 Ušeninit palasivat loppukauden 2022–2023 kattavilla sopimuksella VHL-joukkue Molot Permiin (aik. Molot-Prikamje Perm) oltuaan alkukauden ilman sopimusta.

Tilastot

Lähteet

Viitteet 

Venäläiset jääkiekkoilijat
Vuonna 1992 syntyneet
Elävät henkilöt